་ནི།
དངོས་དང་མཚན་འཛིན་སྤྲོས་པ་སྤངས་མིན་ཡེ་ནས་མི་མངའ་ཟང་ཀའི་ངང་།༎
སྐུ་དང་ཡེ་ཤེས་རྣམ་ཀུན་འབད་མེད་ལྷུན་གྱིས་གྲུབ་པའི་མཆོག་ལྡན་པ།།
ཀུན་གྱི་སྔོན་རོལ་མངོན་པར་བྱང་ཆུབ་པ་དེ་བདག་བློའི་པད་མཚོར་རོལ།།
གང་དེའི་གནས་ལུགས་མ་གཡོས་ངང་ལས་རྩལ་སྣང་རོལ་པ་མངོན་ཤར་བ།།
མི་འགྱུར་གཡུང་དྲུང་བོན་བཅུར་རྫོགས་པའི་སྒྱུ་འཕྲུལ་བཀོད་པའི་དཀྱིལ་འཁོར་ནི།
ཞི་དང་ཁྲོ་བོ་མ་ངེས་རྣམ་འཕྲུལ་དཔག་མེད་སྟོན་པའི་མངའ་དབང་བདག།
འོད་དཀར་འཆང་བ་བཙུན་མོར་བཅས་པས་བདག་གི་སྙིང་ལ་མཆོག་སྦྱིན་མཛོད།།
ཀུན་བཟང་ངང་ལས་མི་གཉིས་གཅིག་ཀྱང་གྲོལ་བ་བཞི་ལྡན་ཏིང་འཛིན་གྱིས།།
མཐར་ཐུག་བོན་སྐུའི་འོད་གསལ་མངོན་བྱས་འཕོ་མེད་ཡེ་ཤེས་རྫོགས་པའི་སྐུས།
39

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
མཁའ་མཐར་གཏུཊ་ནས་སྲིད་པ་མཐའ་མར་བྱེད་ལ་འཇིགས་མེད་དཔའ་བོ་ཆེ།།
དྲན་པ་ནམ་མཁས་བདག་གི་སྐྱེ་བ་མ་འོངས་ཀུན་ཏུའང་རྗེས་སྐྱོངས་ཤིག།
ཟབ་ཅིང་རྒྱ་ཆེའི་རྒྱུད་དོན་ནམ་མཁའ་རྒྱ་མཚོའི་རང་བཞིན་རྟོགས་དཀའ་བ།།
བློ་གྲོས་དྲི་མེད་མཁྱེན་སྤྱན་ཡངས་པའི་དཔྱོད་ཡུལ་ཉིད་ལས་གཞན་གྱིས་ཅི།།
དེ་ལྟ་ན་ཡང་ལྷག་བསམ་དགེ་བས་དད་དང་བརྩོན་འགྲུས་རབ་བསྐུལ་ནས།།
ཟབ་མོའི་ལམ་འདི་བདག་གིས་བཤད་བྱ་སྐལ་བ་ལྡན་རྣམས་སྤྱི་བོར་ལོངས།
གང་གི་ཚེ་གདོད་མའི་དབྱིངས་ལྷུན་གྱིས་གྲུབ་པའི་ཕོ་བྲང་དུ་ཡང་དག་པར་རྫོགས་
པའི་སངས་རྒྱས་དཔལ་ཀུན་ཏུ་བཟང་པོས། དགོངས་པ་བོན་གྱི་དབྱིངས་ལས་མ་
གཡོས་བཞིན་དུ་ཉིད་ལས་མི་གཞན་པའི་སངས་རྒྱས་ལྔ་དང་རིག་པ་རང་སྣང་གི་
འཁོར་བསམ་གྱིས་མི་ཁྱབ་པ་རྣམས་ལ། དགོངས་པ་ཟབ་མོའི་བརྒྱུད་ནས་གསུངས་
པའི་འབྲས་བུའི་བོན་གྱི་མཆོག་མཐར་ཐུག་པ་ནི་རང་བཞིན་རྫོགས་པ་ཆེན་པོའི་
རྒྱུད་སྡེ་རྣམས་ཡིན་ལ། དེ་ལའང་རྒྱ་ཆེ་བ་བསམ་གྱིས་མི་ཁྱབ་ཅིང་གྲངས་མང་བ་
བརྗོད་ཀྱིས་མི་ལོང་པ་ཞིག་ཡོད་མོད་ཀྱང་། དེ་དག་གི་སྙིང་པོ་མཆོག་ཏུ་མི་འགྱུར་
བའི་གནས་ངེས་པ་ནི་སྡེ་གསུམ་གྱི་རྩ་བ་དང་ཡན་ལག་གི་རྒྱུད་བཞི་བཅུ་རྩ་གཉིས།
མན་ངག་མཐའ་ཡས་པ་དང་བཅས་པ་རྣམས་ལས། འདིར་སླར་ཡང་སྐལ་བ་དང་
ལྡན་པ་དག་མངོན་པར་རྫོགས་པ་སངས་རྒྱས་པར་བྱེད་པའི་ཐབས་འོད་གསལ་
རྫོགས་པ་ཆེན་པོའི་མྱུར་ལམ་ཟབ་མོ་བསྟན་པ་ལ་གསུམ། དབང་རྣོན་ཚེ་གཅིག་
ལ་དག་པའི་གཞི་དབྱིངས་སུ་སྦྱོར་བ། དབང་པོ་འབྲིང་བར་དོར་འཚང་རྒྱ་བ།
དབང་རྡུལ་རང་བཞིན་སྤྲུལ་པའི་སྐུའི་ཞིང་ཁམས་སུ་རྣམ་གྲོལ་དབུགས་ཆེན་འབྱིན་
པའི་ཐབས་ངེས་པའོ། །སྐབས་དོན་དང་པོ་ལའང་གཉིས། སྔོན་དུ་འགྲོ་བའི་
40

ནམ་མཁའ་མཛོད་ཀྱི་ཁྲིད་གདམས་སྐོར།
རིམ་པ། དངོས་གཞི་གནད་ཀྱི་ཉམས་ལེན་ནོ། །དང་པོ་ལ་གཉིས། སྒོ་གསུམ་
འཁོར་བར་འཇུག་པ་བཟློག་པ་འཁོར་འདས་རུ་ཤན་དབྱེ་བ། ཡུལ་ལུས་སེམས་
ཀྱི་ཞེན་པ་བཟློག་པ་ལུས་ངག་ཡིད་གསུམ་སྦྱོང་བའོ། །
དང་པོ་ལ་ཕྱི་ནང་གཉིས་ལས། དང་པོ་ཕྱི་ལྟར་དབྱེ་བ་ནི། སློབ་དཔོན་དྲན་
པ་ནམ་ཁའི་ཞལ་ནས།། རིགས་དྲུག་སྡུག་བསྔལ་སྤྱོད་ཚུལ་ཐམས་ཅད་ནི།༎ སེམས་
ཀྱིས་རང་རྒྱུད་མྱོང་བ་ཡིན་སྙམ་ནས།། ལུས་ཀྱི་འཕྱོ་རྒྱུག་འགྲོ་འདུག་རྣམ་འགྱུར་
བྱ།། ངག་གིས་སྒྲ་སྐད་ཤུགས་འབྱུང་འགག་མེད་སྒྲོགས།། ངལ་དུབ་འགྱུ་བ་སྤུན་
ཐག་ཆད་པ་རུ།། ཡང་ཡང་བྱ་ལ་གནད་རྣམས་གསལ་ཐབས་བྱ།། ཞེས་མིའི་རྒྱུ་
འདྲུལ་དང་མཐོང་ཚོར་མེད་པའི་གནས་སུ་ཕྱིན་ཏེ། ཡུལ་དེའི་གཞི་བདག་ལ་
གཏོར་མ་བྱིན་ནས་གྱ་ཚམ་གྱི་སྤྱོད་པ་ལ་ཀོ་ལོང་མི་བྱེད་པར་ཕྲིན་ལས་བཅོལ།
སེམས་ཅན་ཐམས་ཅད་ཀྱི་དོན་དུ་སྒོ་གསུམ་འཁོར་འདས་རུ་ཤན་ཕྱེ་ལ། ཕྱིས་
ནས་འཁོར་བར་མི་ལྡོག་པར་བྱ་སྙམ་དུ་སེམས་བསྐྱེད་ནས་ལུས་གཅེར་བུར་ཕྱུང་
ལ། ད་མྱལ་བ། ཡི་དྭགས། བྱོལ་སོང་། མི། ལྷ་མིན། ལྷ་སོགས་སོ་སོའི་སྤྱི་སྡེ་
སྒོས་རིགས་རྣམས། ཡས་རིམ་བཞིན་ལྟུང་ཚུལ། མས་རིམ་བཞིན་ཐར་ཚུལ་དང་
སྦྱར་ནས་ལུས་ཀྱི་བྱ་བ་གང་ཡིན་བྱེད། ངག་གིས་སྒྲ་སྐད་སྣ་ཚོགས་སྒྲོགས། སེམས་
ཀྱིས་རྣམ་རྟོག་གང་དྲན་བསྐྱེད་ཅིང་རྩལ་སྦྱོང་བར་བྱའོ། །དེ་བཞིན་དུ་སྔ་མ་ལས།
ལུས་ཀྱིས་བདེ་གཤེགས་ཞི་ཁྲོའི་རྣམ་འགྱུར་བྱ། ངག་གིས་སྔགས་ཀྱི་སྒྲ་དབྱངས་
གང་དྲན་བརྗོད། ཡིད་ཀྱིས་ཡི་དམ་ལྷ་ཡི་ང་རྒྱལ་གཟུང་། ཞེས་པ་ལྟར་འོལ་གླིང་
དུ་སྟོན་པས་གཡུང་དྲུང་སེམས་དཔའ་རྣམས་ལ་བོན་གྱི་འཁོར་ལོ་རིམ་པ་གསུམ་
བསྐོར་ཚུལ། རྩ་གསུམ་དུ་འཆི་མེད་ཀྱིས་ལྷ་ཀླུ་མིའི་རིག་འཛིན་རྣམས་ལ་གསང་
སྔགས་ཀྱི་བསྟན་པ་སྤེལ་ཚུལ། འོག་མིན་དུ་ཀུན་ཏུ་བཟང་པོས་རིགས་ལྔའི་བདེ་
41

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
བར་གཤེགས་པ་རྣམས་ལ་རྫོགས་པ་ཆེན་པོའི་རྒྱུད་འཆད་ཚུལ་རྣམས་མས་རིམ་
བཞིན་སྤྱད་ཅིང་རང་རྒྱུད་ལ་བཀལ། དེ་ནས་འཁོར་བ་ལྷུན་གྲུབ་ཀྱི་སྒོ་ཐིམ་ཚུལ།
ལྷུན་གྲུབ་ཀྱི་སྣང་བ་ཀ་དག་གི་དབྱིངས་སུ་ཐིམ་ཚུལ། ཀ་དག་ལས་སླར་ཡང་འགྲོ་
དོན་དུ་ལྷུན་གྲུབ་ཀྱི་ཞིང་ཁམས་བཀོད་ཚུལ་རྣམས་བྱས་ལ་སྣང་བ་གཏད་མེད་དུ་
གཏོང་ངོ་། །དེ་དག་གི་ཞག་ཚད་ནི། ཟླ་བ་གསུམ་མམ་གཉིས་སམ་གཅིག་ལ་འབད་
པར་བྱ་སྟེ། གསེར་གྱི་ཐུར་མ་ལས། ཟླ་བ་གཅིག་གིས་ཡོན་ཏན་སྐྱེ །ཞེས་སོ། །དགོས་
པ་ནི། རང་གི་ཤེས་པ་སྐད་ཅིག་མ་འདི་འཁོར་འདས་ཐམས་ཅད་ཀྱི་རྩ་བ་ཡིན་
པས། རིགས་དྲུག་གི་ལས་སྤྱོད་རྣམས་བཙན་ཐབས་སུ་སློང་ནས་སྤྱོད་པ་བྱས་ཏེ་
མཁན་པོ་རྩད་གཅོད་པས། སེམས་ལ་གཏུག་གིས་ཐུག་ནས་དེ་དག་སེམས་ཀྱི་
ནང་དབྱེན་དུ་ཤེས། དེ་ཤེས་པས་ད་ལྟའི་རིགས་དྲུག་གི་སྣང་ཚུལ་འདི་ཡང་སེམས་
ཀྱི་རྣམ་འགྱུར་ཙམ་དུ་ཤེས། དེ་ཤེས་པས་སེམས་ཀྱི་ངོ་བོ་སྟོང་པ་ཡིན་པར་ཤེས་
ནས་འཁོར་བའི་རྒྱུ་ལྡོག་དེ་ལྡོག་པས་འབྲས་བུ་འཁོར་བ་རང་ལོག་ནས་ཕྱིས་འཁོར་
བ་ལ་མི་འཇུག་སྟེ། དོན་རྒྱུད་ལས། ཕྱིས་ནས་འཁོར་བར་ཕྱི་མི་ལྡོག་པར་འགྱུར༎
ཞེས་སོ། །
གཉིས་པ་ནང་ལྟར་དབྱེ་བ་ནི། རིགས་དྲུག་རང་སྦྱོང་གི་གདམས་པ་སྟེ། ལག་
ལེན་ཟུར་དུ་ཡོད་པ་ལྟར་ཉམས་སུ་བླང་ངོ་། །གཉིས་པ་སྒོ་གསུམ་སྦྱང་བ་ལ་གསུམ་
ལས། དང་པོ་ལུས་སྦྱང་བ་ནི། གསེར་གྱི་ཐུར་མའི་རྒྱུད་ལས། ལུས་ནི་རྡོ་རྗེའི་
གདམས་པ་བྱ། མིག་འབྲས་མ་ཡེངས་མཁའ་ལ་གཏད།། ཞག་གསུམ་དྲོས་བཞི་
ཚད་དང་ལྡན༎ ཡོན་ཏན་གནས་སྐབས་མཐར་ཐུག་གོ །ཞེས་ལངས་ལ་རྐང་མཐིལ་
གཉིས་སྤྲད་ཅིང་པུས་མོ་བསྒྲད། སྐེད་པ་དྲང་པོར་བསྲང་། ལག་པ་གཉིས་གྲུ་མོ་
རྒྱངས་བཞིན་དུ་ཐལ་མོ་སྤྱི་བོར་མ་རེག་པར་སྦྱར། མགྲིན་པ་ཨོལ་མདུད་ནོན་
42

ནམ་མཁའ་མཛོད་ཀྱི་ཁྲིད་གདམས་སྐོར།
པར་བྱས་ཏེ་ལུས་རྡོ་རྗེ་སྔོན་པོ་རྩེ་གསུམ་པ་མེ་འབར་བ་ཞིག་ཏུ་སྒོམ་ལ་ཅི་ནུས་སུ་
འདུག །མི་ནུས་པར་གྱུར་ཚེ་རྒྱབ་ཏུ་འགྱེལ་བཅུག་ཅིང་ངག་ཏུ་ཧ་ཞེས་དབུགས་
ཐག་ཆད་པ་ལྟར་བྱ་ལ་ཡང་ཡང་སྦྱོང་ངོ་། །དེ་ལྟར་བགྱིས་པ་ལ་དགོས་པ་གསུམ་
སྟེ། ཐུན་མོང་དུ་ངལ་དུབ་ཀྱིས་ལུས་སྒྲིབ་འདག །ཁྱད་པར་ལ་ལུས་རྡོ་རྗེ་མེ་འབར་
བར་མཐོང་བས། གདོན་བགེགས་ཀྱི་བར་ཆད་ཞི། མཐར་ཐུག་ལུས་ཀྱི་མངོན་
ཞེན་ལྡོག་སྟེ་སྤྲུལ་སྐུར་འགྲུབ་པར་འགྱུར་བ་ནི། ཡབ་སྲས་དོན་རྒྱུད་ལས། ཡང་
ཡང་སྦྱང་པས་ཐུན་མོང་ལུས་སྒྲིབ་དག །བར་ཆད་ཞི་ཞིང་ལུས་ཀྱི་མངོན་ཞེན་
ལྡོག །མཐར་ཐུག་སྤྲུལ་པའི་སྐུ་དང་གཉིས་མེད་འགྱུར། ཞེས་སོ། །གཉིས་པ་
ངག་སྦྱོང་བ་བསྟན་པའི་ཕྱིར་རྒྱུད་ཀྱི་རྒྱལ་པོ་ལས། ངག་ནི་ཧཱུཾ་ཞེས་གནས་པ་ལ།།
རྒྱས་གདབ་པ་དང་རྩལ་སྦྱོང་དང་།། མཉེན་བཙལ་ལམ་དུ་གཞུག་པ་ཡི། དེ་ལྟར་
ངག་སྦྱངས་སེམས་ལ་ཕན།། ཞེས་རྣམ་པ་བཞིར་བསྟན་པ་ལས། དང་པོ་རྒྱས་
གདབ་པ་ལ་གསུམ། ངེས་པའི་ཚིག་ནི། མ་དག་པའི་སེམས་རང་ལ་སྣང་བའི་
སྣང་བ་དང་ལུས། སངས་རྒྱས་ཀྱི་ཐུགས་གསང་བ་ཡེ་ཤེས་ཀྱི་ངོ་བོ་ཧཱུཾ་གི་རྣམ་པར་
གནས་པའི་ཡི་གེའི་སྤྲིན་གྱིས་དག་པའི་སྣང་བར་རྒྱས་གདབ་པས་ན་རྒྱས་གདབ་
ཅེས་བྱའོ། །
གཉིས་པ་ཉམས་ལེན་ལ་ཕྱི་ནང་གཉིས་ལས། ཕྱི་སྣང་བ་ལ་རྒྱས་གདབ་པ་ནི།
ལུས་གནད་འདུག་ལ་སྔ་ལྟར་བྱ་བའམ་ཡང་ན་སྐྱིལ་མོ་ཀྲུང་བཅས་ཏེ། མིག་བར་
སྣང་ལ་གཏད། སྙིང་གར་ཧཱུཾ་སྔོན་པོ་བསམ། ངག་ཏུ་ཧཱུཾ་ཧཱུཾ་ཧཱུཾ་ཞེས་གདངས་འགྱུར་
འཕྲ་ལ་རིང་པོས་བརྗོད་པའི་སྙིང་གའི་ཧཱུཾ་ལས་ཧཱུཾ་གྲངས་མེད་པ་འཕྲོས་ཏེ་སྣ་བུག་
གཡས་ནས་ཐོན། ཕྱིའི་སྣང་བ་བརྟན་པ་སྣོད་གཡོ་བ་བཅུད་ཐམས་ཅད་ཧཱུཾ་དུ་
ལམ་ལམ་སོང་བར་བསམ་ཞིང་། རླུང་སེམས་སྣང་གསུམ་གཅིག་ཏུ་བསྲེ་སྟེ།
43

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
སེམས་ཧཱུཾ་གི་རྣམ་པར་ཤར་བ། རླུང་སྒྲ་ཧཱུཾ་དུ་གྲགས་པ། སྣང་བ་ཧཱུཾ་གི་རང་བཞིན་དུ་
སོང་བར་བསམ་པའོ། །
གཉིས་པ་ནང་ཕུང་པོ་ལ་རྒྱས་གདབ་པ་ནི། ངག་ཏུ་ཧཱུཾ་ཧཱུཾ་ཞེས་སྒྲ་ཐུང་བརྗོད་
པས་ཕྱི་རོལ་གྱི་ཧཱུཾ་རྣམས་སྣ་བུག་གཡོན་ནས་ཞུགས་ཏེ་ཁོང་པའི་ནང་དུ་བྱུང་ནས།
ནང་ཁྲོལ་ཤ་ཁྲག་གང་ཡང་མེད་པ་ལུས་ཕྱི་ནང་ཀུན་ཧཱུཾ་གིས་མེར་མེར་གང་བར་
བསམ་མོ། །གསུམ་པ་དགོས་པ་ནི། ཡུལ་སྣང་རང་བཞིན་མེད་པར་གྲོལ་བ་དང་།
ལུས་ཀྱི་འབྱུང་བ་དག་སྟེ་རྡོས་བཅས་ཟག་པ་མེད་པར་གྲོལ་བའོ། །འབྱོངས་པའི་
ཚད་ནི་གསེར་གྱི་ཞུན་མ་ལས། ཕྱིའི་སྣང་བ་ཐམས་ཅད་ཧཱུཾ་དུ་ལམ་ལམ་འཆར་བ་
དང་། ནང་གི་ཕུང་པོ་ཧཱུྃ་གིས་རེང་ངེ་བ་སྙམ་བྱེད་ན་རྒྱས་གདབ་པ་འབྱོངས་པའི་
རྟགས་ཡང་དག་པའོ། །ཞེས་སོ། །
གཉིས་པ་རྩལ་སྦྱང་ལ་གསུམ་ལས། ངེས་ཚིག་ནི། སེམས་རང་ལ་སྣང་བའི་
སྣང་བ་རང་གི་རྩལ་གྱིས་བཤིགས་ཤིང་རྩལ་སྦྱོང་བས་རྩལ་སྦྱོང་ངོ་། །གཉིས་པ་
ཉམས་ལེན་ལ་གཉིས་ཀྱི། ཕྱི་སྣང་བ་ལ་སྦྱོང་བ་ནི། ངག་ཏུ་ཧཱུཾ་ཧཱུཾ་ཧཱུཾ་ཞེས་དྲག་ལ་
གཏུམ་པར་བརྗོད་པས། རིག་པའི་ཧཱུཾ་ལས་ཧཱུཾ་མཐིང་ནག་དྲག་པོའི་ཚད་ཐོག་ལྟ་
བུ། རྩུབ་པའི་ཚད་བསྐལ་མེ་ལྟ་བུ། རྣོ་བའི་ཚད་མཚོན་ཆའི་འཁོར་ལོ་ལྟ་བུ། མྱུར་
བའི་ཚད་གློག་ལྟ་བུ་མང་པོ་ཐོལ་ཐོལ་བྱུང་ནས་རི་དང་ཁང་ཁྱིམ་ཐོགས་རེག་གི་
སྣང་བ་ཤར་བ་མཐའ་དག་ཕར་ཐལ་ཚུར་ཐལ་དུ་ཕུག་ནས་ཁྲལ་ཁྲོལ་ཁལ་ཁོལ་
མེད་པར་བསམ་མོ། །གཉིས་པ་ནང་ཕུང་པོ་ལ་སྦྱོང་པ་ནི། ངག་ཏུ་ཧཱུྃ་ཧཱུྃ་ཞེས་
བརྗོད་པས་ཧཱུཾ་མཐོ་གང་བ་ཁ་དོག་སྔོ་བའི་མཚན་ཉིད་བཻཌཱུརྱའི་མདོག་ལྟ་བུ། ཤུགས་
དང་ལྡན་པའི་མཚན་ཉིད་གནམ་ལྕགས་ཐོག་ལྟ་བུ། རེག་བྱ་ཚ་བའི་མཚན་ཉིད་
བསྐལ་པའི་མེ་དཔུང་ལྟ་བུ། གང་ཡང་འཇོམས་པའི་མཚན་ཉིད་རྡོ་རྗེ་ཕལ་ལམ་
44

ནམ་མཁའ་མཛོད་ཀྱི་ཁྲིད་གདམས་སྐོར།
ལྟར་བུ། མཚན་ཉིད་བཞི་ལྡན་གྱིས་ལུས་ཕྱིར་ཐལ་ནང་ཐལ་ཁོལ་རྩེ་མེད་པར་
ཕུག་པས་རྡུལ་ཕྲན་དུ་དག་པར་བསམ་མོ། །
གསུམ་པ་དགོས་པ་ནི། སྣང་བ་བདེན་མེད་དུ་དག་པ་དང་། ནད་གདོན་ཞི་
ཞིང་ལུས་འོད་གསལ་དུ་ཡལ་བར་བྱེད་དོ། །འབྱོང་བའི་ཚད་ནི་གསེར་ཞུན་ལས།
སྣང་བ་ལ་རྩལ་སྦྱངས་པས་སྣང་བ་ཁྲལ་མ་ཁྲོལ་དུ་འདུག་པའི་ཉམས་འཆར་ཞིང་།
ཕུང་པོའང་ལྕགས་ཚགས་ལྟ་བུའི་སྣང་བ་འཆར་བ་བྱུང་ན་རྩལ་སྦྱོང་འབྱོངས་
པའི་རྟགས་ཡིན་ནོ། །ཞེས་སོ། །གསུམ་པ་མཉེན་བཙལ་ལ་གསུམ་ལས། ངེས་
ཚིག་ནི། སེམས་རང་ལ་རང་གིས་མཉེན་བཙལ་ཅིང་དབང་བསྒྱུར་བས་མཉེན་
བཙལ་ལོ། །གཉིས་པ་ཉམས་སུ་ལེན་ཐབས་ནི། མདུན་དུ་ཤིང་བུ་ལ་སོགས་དམིགས་
རྟེན་རིང་བ་བཙུགས། ངག་ཏུ་ཧཱུཾ་ཧཱུཾ་ཞེས་སྙན་ལ་རིང་བར་བརྗོད་པས་སྙིང་གའི་
ཧཱུྃ་ལས་ཧཱུཾ་གི་ཕྲེང་བ་ལུ་གུ་རྒྱུད་དུ་འབྲེལ་པ་དམིགས་རྟེན་གྱི་རྩ་བ་ནས་རིམ་པར་
དཀྲིས་ཤིང་རྩེ་མོར་སླེབ་པ་དང་ཧཱུཾ་སྔ་མ་དེ་མདུང་ཚུགས་སུ་གནས་པ་ལ་ཤེས་པ་
གཏད་དེ་ཧཱུཾ་གི་གླུ་དལ་པོས་ལེན། རྣམ་རྟོག་ལྡང་བ་ན་གཅིག་ལ་གཅིག་ཐིམ་དུ་
སྙིང་གའི་ཧཱུཾ་ལ་ཐིམ་པར་བསམ་མོ། །གསུམ་པ་དགོས་པ་ནི། ཡང་ཡང་སྦྱངས་
པས་ཕྱི་ནང་རྣམ་རྟོག་གི་འགྲོ་ལྡོག་ལམ་དུ་ལོངས་ནས་སེམས་ལ་ཤིན་དུ་སྦྱངས་
པའི་ཡོན་ཏན་ཐོབ་སྟེ་དམིགས་པ་གང་དུའང་བསྒྱུར་ཐུབ་པ་འོང་ངོ་། །
བཞི་པ་ལམ་གཞུག་ལ་གསུམ་ལས། ངེས་ཚིག་ནི། ཡུལ་ལུས་སེམས་གསུམ་
སྦྱངས་ནས་འོད་གསལ་གཉུག་མ་ཉིད་ཀྱི་ཐོག་ཏུ་ཕྱིན་པས་ན་ལམ་གཞུག་ཅེས་
བྱའོ། །གཉིས་པ་ཉམས་སུ་ལེན་ཐབས་ནི། རང་ལུས་རླུང་སེམས་གཅིག་ཏུ་བྱས་
པའི་ཧཱུཾ་སྔོན་པོ་གྲུ་གང་བ་ཞིག་ཕར་འཁྱོག་ཚུར་འཁྱོག་སྲིན་བུའི་འགྲོས་ཀྱིས་མཐོང་
ཡུལ་གྱི་རི་དང་ཡུལ་ལྗོངས་ནས། མི་མཐོང་ཞིང་རྒྱུས་ཡོད་པའི་ཡུལ་དང་གཞན
45

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ཡང་རི་ལུང་མཐའ་མེད་དུ་སོང་བར་བསམ་ཞིང་། འགྲོ་ལུགས་དང་མཐུན་པའི་
ཧཱུཾ་དལ་བུས་བརྗོད། སྐབས་སུ་ཕཊཿསྒྲས་བཅད་ལ་དམིགས་མེད་དུ་བཞག་ཅིང་
གཉུག་མ་ཉིད་ངོས་བཟུང་། སླར་ཡང་ཧཱུཾ་ཧཱུཾ་ཞེས་བརྗོད་ཅིང་འོལ་མོའི་གླིང་དང་
ཤར་ཕྱོགས་མངོན་དགའ་ལ་སོགས་པ་དག་པའི་ཞིང་ཁམས་རྣམས་སུ་ཡང་དཔག་
ཆེན་གྱིས་མདའ་འཕེན་པ་བཞིན་དུ་ཕྱིན་པར་བསམ་ལ་དམིགས་མེད་དུ་ལ་
བཟླའོ། །དེས་ཡུལ་གྱི་བག་ཆགས་སྦྱོང་ཞིང་རྣམ་རྟོག་རང་ཤུགས་ཀྱིས་འགགས་
ནས་བདེ་གསལ་མི་རྟོག་པའི་ཉམས་སྐྱེའོ། །གསེར་གྱི་ཞུན་མ་ལས། མཉེན་བཙལ་
བ་དང་ལམ་དུ་ཞུགས་པ་ལ་སོགས་ལ་སྦྱངས་པས། ཤེས་པ་གཏོང་ན་འགྲོ་ཞིང་
གཏད་ན་ལམ་ལམ་སྡོད་པ་འབྱུང་། གཟུང་འཛིན་འཕྲོ་རྟོག་གི་དབང་དུ་སོང་ན་
མཉེན་བཙལ་ལམ་ཞུགས་མ་འབྱོངས་པའི་རྟགས་སོ། །ཞེས་རྟགས་ཚད་སྦྱར་ལ་
ཉམས་སུ་བླང་ངོ་། །ངག་སྦྱོང་གི་དགོས་པ་ནི། ངག་གི་སྒྲིབ་པ་འདག་ཅིང་རྫོགས་
སྐུར་འགྲུབ་པ་ནི། དོན་རྒྱུད་ལས། དེ་ཡིས་ངག་གི་སྡིག་དག་བར་ཆད་ཞི།། ངག་
གི་མངོན་ཞེན་ལྡོག་ནས་མཐར་